Wojerecy (AK/SN). Město Wojerecy chce z druhimi komunami hromadźe dźěłać. Tuž je měšćanska rada wutoru jednohłósnje za zjawnoprawniske dojednanje wo zhromadnym wobstaranju wohnjowobornych jězdźidłow hłosowała. Nětko chcedźa Wojerecy z gmejnomaj Smělna-Pochowy a Załom nad Sprjewju zhromadnje tři tajke awta skazać. Za kóždu komunu kupja hašenske jězdźidło LF 10. „Tak stej produkcija a wobstaranje tuńšej, dokelž su to tři jenake jězdźidła. Prjedy hač budu wone dotwarjene, pak něhdźe 24 měsacow zańdźe“, rozłoži Benny Bastisch, nawoda fachoweho wobłuka wohnjowa wobory města Wojerec.
szl_Latn